CELEX: 32010R0119
Language: ro
Date: 2010-02-09 00:00:00
Title: Regulamentul (UE) nr. 119/2010 al Comisiei din 9 februarie 2010 de modificare a Regulamentului (UE) nr. 1233/2009 de stabilire a unei măsuri specifice de sprijinire a pieței în sectorul laptelui și produselor lactate

10.2.2010   
            
            
               RO
            
            
               Jurnalul Oficial al Uniunii Europene
            
            
               L 37/26
            
         REGULAMENTUL (UE) NR. 119/2010 AL COMISIEI
   din 9 februarie 2010
   de modificare a Regulamentului (UE) nr. 1233/2009 de stabilire a unei măsuri specifice de sprijinire a pieței în sectorul laptelui și produselor lactate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (1), în special articolul 9,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2), în special articolul 186 și articolul 188 alineatul (2), coroborate cu articolul 4,
   întrucât:
   
               (1)
            
            
               În anexa la Regulamentul (UE) nr. 1233/2009 al Comisiei (3) se stabilesc sumele destinate furnizării de ajutoare fermierilor producători de lapte și produse lactate grav afectați de criza din sectorul lactatelor. Dat fiind că aceste sume sunt fixate în euro, este necesar, pentru a se asigura o aplicare uniformă și simultană în întreaga Uniune, să se fixeze o dată comună pentru conversia acestor sume în moneda națională a statelor membre care nu au adoptat moneda unică. Prin urmare, este necesar să se determine faptul generator al cursului de schimb, în conformitate cu articolul 3 din Regulamentul (CE) nr. 2799/98.
            
         
               (2)
            
            
               Având în vedere principiul menționat la articolul 3 alineatul (1) a doua liniuță și criteriile specificate la articolul 3 alineatul (2) din Regulamentul (CE) nr. 2799/98, faptul generator trebuie să fie data intrării în vigoare a Regulamentului (UE) nr. 1233/2009.
            
         
               (3)
            
            
               Prin urmare, Regulamentul (UE) nr. 1233/2009 trebuie modificat în consecință.
            
         
               (4)
            
            
               Pentru a se asigura, cât mai curând posibil, o aplicare uniformă și simultană în întreaga Uniune, prezentul regulament trebuie să intre în vigoare fără întârziere și trebuie să se aplice de la data intrării în vigoare a Regulamentului (UE) nr. 1233/2009.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Următorul articol 3a se inserează în Regulamentul (UE) nr. 1233/2009 după articolul 3:
   
      „Articolul 3a
      Faptul generator al cursului de schimb pentru sumele stabilite în anexă este data de 17 decembrie 2009.”
   
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene. Se aplică de la 17 decembrie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 349, 24.12.1998, p. 1.
   
      (2)  JO L 299, 16.11.2007, p. 1.
   
      (3)  JO L 330, 16.12.2009, p. 70.